स्वावलंबन के लिए जैविक खेती करें किसान
रासायनिक खेती के जाल में फंसे किसानों को इससे उबरकर आत्मनिर्भर बनने का एकमात्र विकल्प जैविक खेती है। भूमिका जैविक संस्था व एकत्र संस्था 27 दिसंबर से जैविक खेती पर जागरुकता के लिए यात्रा निकाल रही है। इसके तहत पहले दिन पिछोड़ी, बड़वानी, बिलवा डेब और रणगांव डेब, अंजड़ में किसान सभाएं हुई। यात्रा का समापन 29 दिसंबर को डही, धार तहसील में होगा।
भूमिका जैविक संस्था अंजड़ के मुकेश जाट ने पॉवर पाइंट प्रस्तुतिकरण से किसानों को संबोधित किया। उन्होंने कहा- खेती की लागत लगातार बढ़ रही है और पैदावार में कमी आ रही है। इससे खेती करना घाटे का सौदा बन गया है। जैविक खेती से किसान आत्मनिर्भर बनेंगे व कृषि अर्थव्यवस्था समृद्ध होगी। उन्होंने किसानों को जैविक खाद और कीटनाशक बनाने की विधियां समझाई। पिछोड़ी, बिलवाडेब और रणगांव डेब में किसानों ने इस साल से जैविक खेती शुरू की है। बीटी कपास से परेशान किसानों ने सभा के दौरान कपास के देशी बीजों की मांग रखी। डाया दादा, रणगांव डेब, बाबूलाल काग, मंडवाडा कमल अवास्या ने भी विचार रखे। इस दौरान संतोष यादव, देवेंद्र यादव, गब्बर यादव, राजू यादव, राधेश्याम यादव, देवचंद यादव, हुकुम यादव, कैलाश यादव, मनसजन बालके, मंशाराम बाबूजी, हीरा दादा, शशि यादव, आशीष यादव, पंकज यादव, दिनेश यादव, दिनेश गंगवाल मौजूद थे।
जैविक खेती की जानकारी देते मुकेश जाट।
hin_Deva hin_Deva hin_Deva hin_Deva